recursal/SuperWikiNEXT-32B huggingface dataset:
**Dragefossen Kraftanlegg AS** er et kraftselskap etablert i 1928, med grunnlag i en privat utbygging av Dragefossen i elva Ytre-Tverrelva for å gi strøm til lokalbefolkningen i området og året etter Vensmoen sanatorium.

Etter hvert har Dragefossen bygget ut eller overtatt linjenettet i hele Saltdal. Fra november 2014 fusjonerte Dragefossen sitt nett med Nordlandsnett. Det er 1295 aksjer fordelt på ca. 800 aksjonærer. Bedriften har 28 ansatte, 4 lærlinger og holder til på Rognan. 

Dragefossen har i dag to kraftverk, Dragefossen kraftverk (1928, siste renovering 1986) på 3,3 MW og Dversetelva kraftverk (2011) på 3,6 MW. Totalt produserer Dragefossens to anlegg ca. 17 GWh i året. 

I årene fra ca 2000 og frem til i dag har Dragefossen også opparbeidet seg til å være en betydelig entreprenør innen bygging og vedlikehold av strøm- og fibernett i Nordland. Per 2013 står denne driften for ca. 50 % av omsetningen til firmaet.

Dragefossen er eier av Peder Brenne AS og Rognan Bioenergi AS.

Eksterne lenker
---------------

* Dragefossen

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Joakas av Israel** (hebraisk: יְהוֹאָחָז, *Ya’azania*, i betydningen «Jahve har holdt»; latin: *Joachaz*) var en konge av Israel og sønn av Jehu, i henhold til *Andre Kongebok* i den hebraiske Bibelen (Det gamle testamente). Bibelforskeren William F. Albright har datert Joakas' kongedømme til 815–801 f.Kr, men Edwin R. Thiele tilbyr datoene 814–798 f.Kr. Et trykksegl datert til slutten av 600-tallet f.Kr. har blitt funnet med inskripsjonen «tilhører Joakas, sønn av kongen».

Joakas styrte i 17 år. Hans fortelling i *Andre Kongebok* hevder at han innledningsvis var trofast til Jahve, men hans folk også fulgte de religiøse praksisene til huset Jeroboam som omfattet dyrkelsen av en kultisk søyle av modergudinnen Asjera i Samaria. Kongene av arameere, Hasael og Ben-Hadad III, var hans overherre, og lot ham kun ha en hær på 50 ryttere, 10 stridsvogner, og 10 000 fotsoldater. Resten var blitt ødelagt. Da Joakas ba Jahve om «velvilje», angret Gud seg og sendte en «redningsmann» slik at «israelittene bo i fred som før». Denne «redningsmannen» er ikke spesifisert, men ettersom ethvert angrep fra arameere ble tolket som Guds straff, må «redningsmannen» være den assyriske kongen, Adad-Nirari III (810-783 f.Kr.) som kom tronen mens Joakas var konge. Han fungerte som en «redningsmann» for Israel da han angrep og knuste Damaskus i 803 f.Kr. og således brakte avlastning for Israel fra den arameiske undertrykkelsen.

Referanser
----------

1. ↑   timeline.biblehistory.com[Hentet fra Wikidata]
2. ↑  Nettbibelen: *Andre Kongebok* 10:35[*død lenke*]
3. ↑  Thiele, Edwin (1951): *The Mysterious Numbers of the Hebrew Kings*, (1. utg.; New York: Macmillan, 1951; 2. utg.; Grand Rapids: Eerdmans, 1965; 3. utg.; Grand Rapids: Zondervan/Kregel, 1983). ISBN 0-8254-3825-X, 9780825438257
4. ↑  Onyx Seal, c. 586 BCE Arkivert 18. mai 2012 hos Wayback Machine. COJS.org
5. 1 2  Nettbibelen: *Andre Kongebok* 13:1-9[*død lenke*]
6. ↑  Biblical Archaeology regarding the Divided Kingdom of Israel and Judah

|  |  |  |
| --- | --- | --- |
| Forgjenger:**Jehu** | **Konge av Israel**(814 f.Kr.–798 f.Kr.) | Etterfølger:**Joasj** |
Denne artikkelen omhandler frukten papaya.  For podcasten, se Papaya (podcast).
Papaya
**Papaya** tilhører slekten *Carica*.
Papayaen vokste opprinnelig i Mexico og Mellom-Amerika, men vokser nå i alle tropiske land. Planten beskrives gjerne som et tre, men er egentlig en hurtigvoksende urt. 

Frukten spises alene, i desserter, eller som tilbehør til kjøtt og fisk. Papayaen har en søt, fyldig, og syrlig smak som minner om en blanding av melon og pærer og har vitamin A, B1 og 2, C, samt jern og kalsium. Normalt er frukten pæreformet, og melonaktig. Den er i plantefamilien Caricaceae, som er i slekt med fiolfamilien. 

Planten blir fra 3-9 meter høy, og frukten til høyest 8-10 kilo, men de vi importerer til Norge er vanligvis mellom 200 og 500 gram.

Kilder
------

* Papaya
* (no) Papaya i Store norske leksikon

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** GND **·** LCCN **·** BNF **·** BNF (data) **·** NDL **·** NKC **·** BNE
 |
**Falkbregne** (latin: *Polystichum aculeatum*) er en art av store bregner innenfor taggbregneslekten i stortelgfamilien *(Dryopteridaceae)*. Den er en av de tre artene vi har i denne slekten i Norge, men den danner også hybrid med to andre norske arter.

Falkbregnen har mørkegrønne, læraktige og blanke blader.
Falkbregnen er 30-90 cm høy, og kortskaftet med rødbrune eller bleke brune skjell. Bladplatene er elliptiske og læraktige, mørkegrønne eller grønngrå, og ofte litt læraktige og blanke oppå. Bladene er dobbelt parflikete. Den har innerst et sekundærflikblad som utgjør en vridd tagg eller tann på den ene siden ved grunnen av bladenes småfinner. Sekundærflikene sitter i spiss vinkel på primærflikens midtnerve.

Man skjelner den fra junkerbregne ved at falkbregnen har smalere og mer tettsittende primærfliker, samt mindre symmetriske og spissere.

Sporehushopene (sori) sitter på undersiden langs kanten eller mellom midtnerven og kanten av bladene, hvor de er dekket at et slør (indusium) som er sirkelrundt eller skjoldformet og lyst. 

Norske hybrider dannes med både taggbregne og junkerbregne.

i Norge vokser den på kysten og lavlandet av Østlandet, Agder og Vestlandet, og spredt inne i Trondheimsfjorden. Ellers vokser den i Värmland, Gotland, Bornholm og vestlige Jylland.

Art og hybrider
---------------

Følgende variant og hybrider av arten finnes i Norge:

* + Falkbregne eller «Hard Shield Fern» *(Polystichum aculeatum)* (Norge, Europa)
		- Polystichum aculeatum x braunii (Asker, Re, Tysvær, Bømlo, Tysnes)
		- Polystichum aculeatum x lonchitis (Oslofjorden, Vestlandet)

Eksterne lenker
---------------

* (en) *Falkbregne* i Global Biodiversity Information Facility Rediger på Wikidata

* (no) *Falkbregne* hos Artsdatabanken Rediger på Wikidata

* (sv) *Falkbregne* hos Dyntaxa Rediger på Wikidata

* (en) *Falkbregne* hos NCBI Rediger på Wikidata

* (en) *Falkbregne* hos The International Plant Names Index Rediger på Wikidata

* (en) *Falkbregne* hos Tropicos Rediger på Wikidata

* (en) *Kategori:Polystichum aculeatum* – bilder, video eller lyd på Wikimedia Commons Rediger på Wikidata

* (en) *Polystichum aculeatum* – galleri av bilder, video eller lyd på Wikimedia Commons Rediger på Wikidata

* *Polystichum aculeatum* – detaljert informasjon på Wikispecies Rediger på Wikidata
* Am Journal of Botany artikkel om *Polystichum*-slektens utvikling, med tilleggsliste Arkivert 12. juni 2006 hos Wayback Machine..

|  |  |
| --- | --- |
| Oppslagsverk/autoritetsdata | Store norske leksikon
 |
**Joachim Thomassen** (født 27. desember 1990) er en norsk sjakkspiller fra Mo i Rana som nå spiller for Moss sjakklubb. 

Han har vært elev på sjakklinjen ved Norges Toppidrettsgymnas i Bærum der han har hatt Simen Agdestein som lærer. I Norgesmesterskapet som ble arrangert i Fredrikstad i 2010, imponerte han og ledet Eliteklassen med 6 av 8 mulige poeng da det gjenstod en kamp. Han tapte siste kampen og kom dermed på delt førsteplass sammen med Kjetil A. Lie, Espen Lie og Frode Olav Olsen Urkedal. Det skal spilles stikkamp mellom disse for å kåre vinneren. Han ble utnevnt til internasjonal mester i sjakk (IM) i september 2010 etter at han fikk sitt femte IM-napp og en stor ratingprestasjon under Arctic Chess Challenge.

Referanser
----------

1. ↑  Landsturneringen 2010, resultatlister – turneringsservice.sjakklubb.no
2. ↑  Ole Valaker (10. juli 2010). «SJAKK – Dette har aldri skjedd før». nettavisen.no. Besøkt 21. august 2010.
3. ↑  Thomassen IM! Arkivert 23. august 2010 hos Wayback Machine. – Moss Schakklub

Eksterne lenker
---------------

* (en) Joachim Thomassen – FIDE Rediger på Wikidata

* (en) Joachim Thomassen – chessgames.com Rediger på Wikidata

* (en) Joachim Thomassen – 365Chess.com Rediger på Wikidata
**Rigmor Modesta Frimannslund Holmsen** (født 31. januar 1911, død 28. april 2006) var Norges første magister i etnologi. Hun hadde stor innflytelse på dette fagets utvikling i Norge.

Frimannslund gikk på Sofie Lindstrøms pikeskole og på Bergen katedralskole, før hun studerte nordisk filologi. I 1939 mottok hun ett års svensk statsstipend for å studere under professor Sigurd Erixon i Stockholm. I 1940 ble Nils Lid utnevnt til den første professor i etnologi i Norge. Frimannslund fikk da muligheten til å avlegge magistergraden i etnologi i 1941, som den første i Norge. I 1946 ble Frimannslund ansatt som konservator på Norsk Folkemuseum, instituttet Norsk etnologisk gransking. I årene 1948—1949 gjennomførte hun et studieopphold med feltstudier i USA.

I tillegg til instituttet Norsk etnologisk gransking var Frimannslund også knyttet til Instituttet for sammenlignende kulturforskning. Hun gjennomførte omfattende feltstudier i tillegg til undervisning ved Universitetet i Oslo og Bergen.

Frimannslund giftet seg i 1961 med professor Andreas Holmsen. Hun tok hans etternavn.

Referanser
----------

1. 1 2 3   Norsk biografisk leksikon, nbl.snl.no[Hentet fra Wikidata]
2. 1 2  «Rigmor Holmsen», *Norsk biografisk leksikon*. Lest 24. oktober 2015.
3. 1 2 3 4  Nekrolog, *Aftenposten*, morgenutgaven 9. mai 2006, del 2, s. 13.

Eksterne lenker
---------------

* 

* (no) Publikasjoner av Rigmor Frimannslund Holmsen i BIBSYS

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** VIAF **·** GND **·** ISNI
 |
**Presthøl bru** er en 44 meter lang bjelkebro på europavei 39 på Rom i Lyngdal, vest i Agder. Broen går fra Presthølkrysset i vest, over elva Lygna og over til Bringsjord. Preshøl bru ble åpnet for trafikk i 1954, og erstattet den gamle fagverksbroen noen meter lenger nord.

Bakgrunn
--------

Gamle Preshøl bru var en fagverksbru som ble ombygget og forsterket i 1924. Den opprinnelige broen hadde to spenn på 19 meter hver, en kjørebanebredde på 2,6 meter og akseltrykk på kun 1,5 tonn. Under krigen ble broen skadet av den økende og tunge militærtrafikken, og i 1942 ble den provisorisk ombygget med fire trebjelker, to over hvert spenn.

Kort tid etter krigen oppstod behovet for en helt ny bro over Lygna, og i 1954 ble dagens bro bygget. Broen har senere blitt forsterket og opprustet flere ganger, senest i 2017.

Presthøl bru er en kontinuerlig bjelkebro i to spenn. Dekket er armert jernbetong lagt på to 1,8 meter høye betongbjelker. Spennene er på 18 og 26 meter. Broen har to kjørebaner på til sammen 6,5 meter, i tillegg er det 0,5 meter brede veiskuldre på hver side.

Veistrekningen var opprinnelig en del av riksvei 40, som i 1965 skiftet navn til E18. I 1997 fikk veien sitt nåværende rutenummer, E39. Årsdøgntrafikken over broen var cirka 5300 kjøretøy i 2019.

Referanser
----------

1. ↑  Vegkart, Statens vegvesen
2. 1 2 3 4 5  Haugen, Torbjørn (1984). *Vest-Agder veghistorie*. Kristiansand: [Vegsjefen i Vest-Agder]. s. 335.
3. 1 2  Barth, Fred. (1950). *Vest-Agder fylkes vegvesens historie*. [Grindheims bok- og papirh.] s. 303.
4. ↑  «Rundkjøring-spørsmål kan ta tid». *www.lister24.no*. Arkivert fra originalen 15. juli 2020. Besøkt 13. juli 2020.
5. ↑  Journalist, Sveinung Berg Bentzrød. «Dette er din norske veihistorie - og dine foreldres - og dine besteforeldres. Slik ble E18 til.». *Aftenposten*. Besøkt 23. november 2019.
6. ↑  Olsen, Anne Christine F. (26. mai 1997). «E18 blir til E39». *Avisen Agder*. s. 2.
7. ↑  «Vegkart – trafikkmengde (Vegsystemreferanse: EV39 S118D1 m8850)». Statens vegvesen. 2020. Besøkt 13. juli 2020.
**Prestelønningskomiteen** var en komité som ble nedsatt ved kongelig resolusjon 19. mars 1937, som gav Kirke- og Undervisningsdepartementet fullmakt til å sette ned en komité som skulle drøfte spørsmålet om en omordning av geistlighetens lønnsforhold og andre spørsmål som hører sammen med dette, blant annet de geistlige embetsgårder og de fond som hører inn under Kirkedepartementet. Følgende ble oppnevnt som medlemmer: Lønnsdirektør dr.jur. Henrik Lundh, lagtingspresident Gabriel Moseid, ekspedisjonssjef Otto Theisen og pastor Jon Mannsåker. Cand.jur. Henry Østlid var komiteens sekretær.

Prestelønningskomiteen avga disse tilrådingene: Tilråding I om en ny lov om kapiteltakster, avgitt 13. april 1937, tilråding II om innløsning av jordavgift, løs landskyld, jordeboksrettigheter, m.v. avgitt 21. februar 1938, Tilråding III om forvaltningen av de under Kirkedepartementet hørende fond, avgitt 6. mars 1939, tilråding IV om prestegardene, avgitt februar 1942 og tilråding V om presteskapets lønnsforhold m.m. avgitt februar 1942
**Sheila Dawn Coulson** (født 1949 i Canada) er førsteamanuensis i arkeologi ved Universitetet i Oslo.

Coulson har først og fremst arbeidet med steinalderen, og har blant annet vært med på en banebrytende analyse av en av boplassene på Høgnipen i Rakkestad, Østfold. 

Fra 2004 har hun vært involvert i et samarbeid mellom UiO og Universitetet i Botswana, i prosjektet *The Collaborative Programme for Basarwa Research*. Dette er del av et større forskningsprosjekt for å studere urbefolkninger i Botswana, i dette tilfellet basarwaene – også kjent som San-buskmenn. 
I forbindelse med dette arbeidet fant Coulson i 2006 spor av rituell virksomhet i form av helleristninger og hulemalerier i en hule i Tsodilofjellene i Kalahari, datert til ca. 70 000 år før nåtid. Dateringene var meget oppsiktsvekkende, og gjorde Coulson verdenskjent innen forskermiljøet.

Eksterne lenker
---------------

* (no) Publikasjoner av Sheila Coulson i forskningsdokumentasjonssystemet CRIStin
* (no) Publikasjoner av Sheila Coulson i BIBSYS

|  |  |
| --- | --- |
| Oppslagsverk/autoritetsdata | CRIStin
 |
Mar Saba sett ovenifra
Mar Saba sett fra bunnen av dalen
**Mar Saba-klosteret** (også kalt *Sankt Sabas kloster*) er et gresk-ortodoks kloster som ligger i nærheten av Betlehem på Vestbredden.

Klosteret ligger isolert 14,5 km øst for Betlehem på den israelsk-okkuperte Vestbredden og 6 km fra St. Theodosius. Klosteret er skåret ut i fjellveggen i en dal hvor omgivelsene er bortimot ørken. Fra klosteret er det utsikt over Kidron-elven, som i henhold til den kristne tradisjonen er «Blodets Elv» som på Dommens dag vil flyte med syndere.

Klosteret ble grunnlagt av den hellige Saba av Kappadokia i år 483. Klosteret står på motsatt side av de huler hvor den hellige Saba begynte sitt asketiske liv. For øyeblikket huser klosteret kun ti munker mens det på 600-tallet var så mange som 4000 munker. Den gang var det sykehus for spedalske og gjestehus for pilegrimer. Klosteret er ansett som et av de aller eldste fortsatt operative klostre i verden, og fortsatt opprettholder det mange av sine tradisjoner.

Klosteret har en velpreservert relikvie av et lik som antas å være den hellige Saba.

Mar Saba er stedet hvor Morton Smith fant en kopi av et brev som er tilegnet Klemens av Alexandria og som inneholder utdrag fra *Det hemmelige Markusevangeliet*, men er ikke anerkjent av den ortodokse kirken.

Den britiske forfatteren William Dalrymple har i reiseskildringen *I skyggen av Bysants* (Oslo, 2000) i et eget kapittel beskrevet klosteret og dets noe spesielle gjenværende beboere. En tradisjon er det totale forbudet mot at kvinner kommer inn på området. Den eneste bygningen som kvinner kan oppholde seg er *Kvinnenes tårn* i nærheten av hovedporten.

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC **·** GeoNames
 |
Riving med langarmet gravemaskin.  
Foto: Richard Schröder 
**Riving** eller **demolering**, innebærer å rive ned noe som tidligere er bygget opp. Dette kan dels være konkret som riving av bygninger, teknisk konstruksjon eller i en overført betydning som å rive ned tillit eller et sosialt miljø.

Ved riving eller ødeleggelse av forsvarsanlegg slik at de ikke lenger tjener noe militært formål blir gjerne omtalt som å **demolere** anlegget.

Selve rivningsarbeidet kan anta mange former. Til mindre bygninger blir det brukt gravemaskiner el. som slår bygningen ned med skuffen eller slår den ned med en tung kule. I senere tid er det også på gravemaskiner, benyttet store hydrauliske sakser som «tygger opp» betongen. Derved kan både armeringsjern og betongmasse gjenvinnes. Spesielle gravemaskiner med ekstra lang arm for riving ovenfra kan være aktuelt. Dette er aktuelt for riving av bygningen som ble rammet av Ålesundraset.

Sprenging av New Haven Coliseum i New Haven, Connecticut.

Riving med eksplosiver
----------------------

En annen teknikk som er benyttet bl.a. til riving av det tidligere Philips-bygget på Majorstuen i Oslo er kontrollert sprenging.

Her blir det etter en nøye plan plassert sprengladninger inne i bygningen. Disse blir satt av med tidsforsinkelser slik at bygningen skal rase sammen kontrollert i sin egen byggegrop.

Galleri
-------

* Klassisk riving av kornsilo i Minneapolis, MinnesotaKlassisk riving av kornsilo i Minneapolis, Minnesota
* Sprengning av Jamestown Bridge i Rhode IslandSprengning av Jamestown Bridge i Rhode Island

Referanser
----------

1. ↑  
(no)
Børringbo, Klaus (9. mai 2000). «Philipsbygget lagt i grus». Aftenposten. Arkivert fra originalen 7. juli 2004. Besøkt 2. april 2008.

Eksterne lenker
---------------

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** NKC
 |
**Ministersosialisme** er en betegnelse innen arbeiderbevegelsens historie på forhold hvor sosialdemokrater går inn i borgerlige koalisjonsregjeringer eller danner mindretallsregjeringer med støtte av borgerlige partier.

Uenigheten omkring ministersosialisme kulminerte rundt 1900, etter at den franske sosialdemokraten Alexandre Millerand var gått med som handelsminister i Waldeck-Rousseaus borgerlige regjering. Lignende problemer oppsto snart også i en rekke andre partier, og spørsmålet rundt ministersosialisme var i flere år et hovedspørsmål innen Den andre internasjonalen.

Ministersosialisme har typisk blitt ansett som en form for revisjonisme. Kritikerne av ministersosialismen har i så måte hevdet at sosialdemokratiet gjennom politisk samarbeid gjør seg medansvarlig for det borgerlige samfunnet, og dermed også gjør revolusjonær kamp vanskeligere.

Se også
-------

* Sosialisme
* Antirevisjonisme

Referanser
----------

1. ↑  «Ministersosialisme». *Arbeidernes leksikon: Bind 3*. Oslo: Pax forlag. 1974.
2. ↑  «Ministersosialisme». snl.no. Besøkt 24.10.2018.
byste av Cicero ca 60 år gammel
***Om gudenes natur*** (latin: *De Natura Deorum*) er en filosofisk og religiøs dialog, skrevet av den romerske taleren og forfatteren Cicero 45 f.Kr. verket består av tre «bøker», og hver av dem diskuterer det teologiske budskapet til ulike romerske og greske filosofer. Dialogen drøfter stoismens, epikurismens og skeptisismens teorier for å kaste lys over grunnleggende spørsmål ved teologi og romersk religion.

Cicero lar Gaius Velleius representere epikurismen, Quintius Lucilius Balbus representere stoismen og Gaius Cotta representere Ciceros eget standpunkt, en platonsk skepsis. I den første av de tre bøkene finnes Ciceros innledning, Velleius' argumenter for epikurismen og Cottas svar på disse, i bok 2 forklarer Balbus stoisk teologi, mens bok 3 er Cottas svar til Balbus. 

Sammen med *De Officiis* og *De Divinatione* hadde denne dialogen stor innflytelse på 1700-tallets franske filosofer; Voltaire beskrev den som «kanskje antikkens beste bok».

Norsk utgave
------------

* Cicero. *Om gudenes natur; og Om vennskapet*. Oversettelse, forord og noter ved Oskar Fjeld; etterord ved Egil Kraggerud. Aschehoug, 2004. (Thorleif Dahls kulturbibliotek) ISBN 82-03-17832-4

Referanser
----------

1. ↑  Peter Gay, *The Enlightenment – The Rise of Modern Paganism*, W.W. Norton & Company, 1995, p. 109.

Wikisource har originaltekst relatert til denne artikkelen:
****De natura deorum****

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** VIAF **·** GND **·** LCCN **·** BNF **·** BNF (data) **·** SUDOC **·** SUDOC **·** BNE
 |
**Falkirk Stadium** er et fotballstadion i den skotske byen Falkirk og er hjemmebanen til Falkirk FC, som spiller i skotsk førstedivisjon (nivå 2). Klubben flyttet dit etter at den tidligere hjemmebanen der laget hadde spilt i 125 år, Brockville Park, ble solgt til supermarkedkjeden Morrisons.

Inntil 2008-2009-sesongen var det bare tribuner på den vestre og nordlige siden av banen. I januar 2008 ble det kunngjort at det var ordnet finansiering for å bygge en tribune på sørsiden av banen, men dette arbeidet kom ikke i gang før i februar 2009. Den nye tribunedelen ble offisielt åpnet 1. august 2009 med en treningskamp mot det belgiske laget Royal Antwerp FC.

De endelige utbyggingsplanene vil gi en tilskuerkapasitet på 12 800. Disse planene inkluderer utbedring av også deler av dagens tribuner. Dagens kapasitet er på 9 706, etter at en ny tribune ble åpnet sommeren 2009, og dette økte kapasiteten med omtrent ett tusen tilskuere.

Tilskuerrekorden så langt er fra 24. november 2007, da 6 627 så kampen mot Rangers FC.

Banen er også blitt brukt til ungdomslandskamper i rugby union, men dette er svært kontroversielt, siden mange mener at rugbyspillet ødelegger banen for fotball.

Eksterne lenker
---------------

* Offisielt nettsted Rediger på Wikidata

* (en) Falkirk Stadium – kategori av bilder, video eller lyd på Commons Rediger på Wikidata
* Falkirk Stadium på *Scottish Ground Guide*

| * v
* d
* r
Skottlands flagg Fotballstadioner i Skotsk Premier League i sesongen 2009–2010 |
| --- |
| Celtic Park  **·** Easter Road  **·** Falkirk Stadium  **·** Fir Park  **·** Ibrox Stadium  **·** McDiarmid Park  **·** New Douglas Park  **·** Pittodrie Stadium  **·** Rugby Park **·** New St. Mirren Park  **·** Tannadice Park  **·** Tynecastle Stadium Liste over fotballstadioner i Skottland |

|  |  |
| --- | --- |
| Oppslagsverk/autoritetsdata | GeoNames
 |
***Rivulicola*** er en slekt av biller som hører til familien smellere (Elateridae).

Utseende
--------

Små (3,3-4,6 millimeter), avlange, mørke smellere. Artene har fargetegninger dannet av lyse skjell. Antennene er trådformede og ikke svært lange. Pronotum er rundet, omtrent så langt som bredt, bakhjørnene litt tilbaketrukne. Dekkvingene er litt rundede, bak langt avsmalnende.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis
-------

Arten lever på breddene av elver, dammer og innsjøer.

Utbredelse
----------

Slekten er utbredt langs nord- og østkystene av Australia.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien Småsmellere, Negastriinae Nakane, 1953
					- Slekten ***Rivulicola*** Calder, 1996
						* *Rivulicola dimidiatus* (MacLeay, 1888)
						* *Rivulicola variegatus* (MacLeay, 1872)

Eksterne lenker
---------------

* (en) *Rivulicola* i Encyclopedia of Life Rediger på Wikidata

* (en) *Rivulicola* i Global Biodiversity Information Facility Rediger på Wikidata

* *Rivulicola (Elateridae)* – detaljert informasjon på Wikispecies Rediger på Wikidata
**Avstemming** er en metode i innen regnskapsføring, som går ut på å sammenligne en del av årsregnskapet, med andre dokumenter, for å se om disse samsvarer. Dette gjøres fordi det i et årsregnskap skal foreligge dokumentasjon på alle balanseposter som ikke er ubetydelige. Bokføringspliktige skal tilsvarende dokumentere balansepostene i næringsoppgaven. Dette innebærer at konti i balansen, må avstemmes jevnlig for å sikre at opplysningene som gis i regnskapet er korrekte. 
Vanlige typer avstemminger er *bankavstemming*, *lønnsavstemming*, *reskontroavstemming* og MVA-avstemming.

Vanlige eksempler på avstemming
-------------------------------

*Bankavstemming* er avstemming av regnskapet mot bankutskriften, for å se at alle transaksjoner på firmaets bankkonto er dokumentert i regnskapet. Det er et krav om at regnskapet stemmer med bank for perioden når regnskapet er avsluttet for den perioden.

*Lønnsavstemming* er avstemming av lønnsutbetalinger, skatt og arbeidsgiveravgift mot offentlig rapportering og innbetaling. 

*Reskontroavstemming* er å sammenligne et kontoutdrag fra en leverandør med sitt eget regnskap. Dette for å verifisere at alle fakturaer fra leverandøren er med, og tilsvarende at alle betalinger er i henhold til denne leverandøren.

Referanser
----------

1. ↑   Arkivert 15. april 2015 hos Wayback Machine. Avstemminger hos *Altinn*
Heide Simonis ble i 1993 som første kvinne valgt til ministerpresident i en tysk delstat (Schleswig-Holstein). På tysk brukes den feminine bøyning *Ministerpräsidentin*.
**Ministerpresident** brukes om regjeringssjefer i flere parlamentariske stater. Betydningen av tittelen er den som leder, dvs. presiderer over, kollegiet av ministre. Tilsvarende titler i andre land er blant annet statsminister, premierminister/førsteminister og regjeringspresident.

Belgia
------

I Belgia brukes tittelen ministerpresident i nederlandsk, fransk og tysk språkform om regjeringssjefene for Belgias regioner og nasjonale fellesskap. Tittelen brukes ikke om lederen for den føderale regjeringen, som i stedet har tittelen premierminister (førsteminister), på nederlandsk *eerste minister*, på fransk *premier ministre* og på tysk *Premierminister*. Ministerpresidentene blir valgt av de ulike regionale parlamentene.

Nederland
---------

I Nederland har regjeringssjefen formelt tittelen ministerpresident (*minister-president*). I forfatningen fra 1848 ble ministerpresidentens oppgaver beskrevet som å være formann for ministerrådet (*voorzitter van de ministerraad*). Tittelen ministerpresident ble tatt i bruk i 1945 og ble grunnlovsfestet i 1983.

Tyskland
--------

I Tyskland brukes tittelen ministerpresident om sjefen for regjeringen for landets delstater, med unntak av Berlin (regjerende borgermester), Hamburg (førsteborgermester) og Bremen (borgermester).

På tysk brukes *Ministerpräsident* også om andre lands statsministre, for eksempel statsministrene i Norge, Irland og Italia. Sjefen for Tysklands føderale regjering kalles derimot ikke *Ministerpräsident*, men forbundskansler.

Østerrike
---------

Regjeringssjefen i Østerrike hadde tittelen ministerpresident mellom 1867 og 1918. Før 1867 var tittelen statskansler. Etter 1918 har tittelen vært forbundskansler.

Ungarn
------

Ungarns regjeringssjef har tittelen ministerpresident (*miniszterelnök*).

Norge
-----

Vidkun Quisling, fører for det norske nazistpartiet Nasjonal Samling (NS), bar etter statsakten 1942 tittelen ministerpresident som leder for den av okkupasjonsmakten godkjente NS-regjeringen under andre verdenskrig i Norge.

Lignende titler
---------------

### Italia

I Italia har regjeringssjefen formelt tittelen president for ministerrådet (*Presidente del Consiglio dei Ministri*).

### Spania

I Spania har regjeringssjefen tittelen regjeringspresident (*Presidente del Gobierno*).

Se også
-------

* Landeshauptmann
* Premierminister

Fotnoter
--------

**Type numrering**
1. ↑  fransk *ministre-président*, nederlandsk *minister-president*, tysk *Ministerpräsident* eller *Ministerpräsidentin*, ungarsk *miniszterelnök*

Referanser
----------

1. ↑  Bildung, Bundeszentrale für politische. «Ministerpräsident/in | bpb». *www.bpb.de*. Besøkt 27. oktober 2016.
Etter 1.d4 d5 2.c4 e6

**Avslått dronninggambit**, også kjent som **klassisk dronninggambit**, er en sjakkåpning som oppstår når svart ikke tar imot det midlertidige bondeofferet i dronninggambit og i stedet spiller ...e6 for så å støtte opp om d5 med ...Sf6. En typisk trekkrekkefølge er 1.d4 d5 2.c4 e6 3.Sc3 Sf6. Hvis svart går til motangrep i sentrum med et tidlig ...c5 støt kalles åpningen Tarraschforsvaret. Hvis svart dekker opp d5 med både ...c6 og ...e6 får stillingen preg av slavisk og åpningen kalles da halvslavisk eller semi-slavisk.

Prinsipper og varianter
-----------------------

Ved å spille 2...e6 oppnår svart et solid fotfeste i sentrum og klassisk dronninggambit regnes som et av svarts mest solide svar på 1.d4. Løperen på f8 blir frigjort av ...e6, men løperen på c8 blir noe hemmet og kan fort bli dårlig. Hvit vil ofte prøve å utnytte denne løperens passivitet, mens svart vil forsøke å få den frigjort, byttet av, eller i det minste få gitt den en nyttig defensiv oppgave.

Spenningen i sentrum beholdes når svart spiller ...e6. Hvis svart senere spiller ...dxc4, gir han opp terreng der og vil som regel vente med å gjøre dette inntil han kan oppnå en innrømmelse fra hvit. Oftest kommer denne ved at hvit spiller Ld3, da vil ...dxc4 vinne et tempo fordi løperen må flytte en gang til (Lxc4).

Hvis hvit ønsker å utløse spenningen i sentrum, kan cxd5 spilles med en gang, og svart vil vanligvis ta igjen med ...exd5 fordi ...Sxd5 kan ofte besvares med e4 med tempovinst og stort bondesentrum. Da vil hvit ha en overvekt av bønder i sentrum mens svart har en overvekt av bønder på dronningfløyen. Hvit kan spille på et initiativ i sentrum på grunn av overvekten av bønder der, eller på et «minoritetsangrep» på dronningfløyen med bondefremstøtet b2-b4-b5 for å svekke de svarte bøndende der. Svart på sin side har motspill mot den hvite kongen, løperen på c8 stanger ikke lenger i bonden på e6 og en halvåpen e-linje gir sjanser for et angrep.

Den gamle hovedvarianten i klassisk dronninggambit går 1.d4 d5 2.c4 e6 3.Sc3 Sf6 4.Lg5 Le7 5.Sf3 c6 6.e3 0-0 7.Tc1 Sbd7 8.Ld3 dxc4 9.Lxc4 der svart har gitt fra seg sentrum men fått mertempoet for å forberede angrep mot det hvite sentrum med ...c5 eller ...e5. Denne varianten fører svært ofte til remis på mesternivå.

Det finnes svært mange forgreninger, av disse kan nevnes den solide Tartakowervarianten 1.d4 d5 2.c4 e6 3.Sc3 Sf6 4.Lg5 Le7 5.e3 0-0 6.Sf3 h6 7.Lh4 b6. Også avbyttevarianten der hvit spiller cxd5 exd5 er populær på grunn av de posisjonelle fordelene hvit kan oppnå ved minoritetsangrepet.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
**Marit Bolling** (født 28. desember 1933 i Harstad) er en norsk skuespiller.

Hun debuterte i 1956 i hovedrollen i *Anne Franks dagbok* på Folketeatret. Bolling var ansatt der til 1959, Oslo Nye Teater 1959-1960, Det norske teatret 1960-1964, deretter frilanser i mange år, på Riksteatret fra 1975.

Hun har med innsikt og temperament spilt Nina i Anton Tsjekhovs Måken, Anna i Tarjei Vesaas' *Bleikeplassen*, Thea Elvsted i Henrik Ibsens *Hedda Gabler* og Hjørdis i *Hærmennene på Helgeland.*

Bolling stod bak Riksteatrets forestilling *Ord over grind* (1985), om samlivet mellom Halldis Moren Vesaas og Tarjei Vesaas.

Hun var gift med Jens Bolling.

Referanser
----------

1. ↑   Store norske leksikon, snl.no[Hentet fra Wikidata]
2. ↑   Norsk biografisk leksikon, nbl.snl.no[Hentet fra Wikidata]

Eksterne lenker
---------------

* (en) Marit Bolling – kategori av bilder, video eller lyd på Commons Rediger på Wikidata
* (en) Marit Bolling på Internet Movie Database Rediger på Wikidata

* (no) Marit Bolling hos Nationaltheatret Rediger på Wikidata

* (no) Marit Bolling hos Sceneweb Rediger på Wikidata

* (en) Marit Bolling hos The Movie Database Rediger på Wikidata
* (no) «Marit Bolling» i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Deutsche Biographie **·** VIAF **·** GND **·** KulturNav
 |
**SAI KZ IV** er et lett to-motors ambulansefly som ble bygget av Skandinavisk Aero Industri. Første eksemplar av flyet ble bygget i 1944.

Design og konstruksjon
----------------------

Flyet ble tegnet som et konvensjonelt, lav-vinget fly med dobbelt sideror. Det var plass i kabinen til to bårer, to ambulansefolk/leger og to piloter.

Operativ tjeneste
-----------------

Skandinavisk Aero Industri bygde et enkelt eksemplar av flyet, *OY-DIZ* under krigen. Flyet var spesialdesignet som et ambulansefly for tjeneste i Redningskorpset Zonen. Et annet eksemplar *OY-DZU* ble bygget og fløy første gang i 1949. Det året som *OY-DIZ* ble registrert fikk det navnet *Folke Bernadotte* til ære for den svenske greve som hadde brukt sitt eget private fly for å fly til Tyskland for å forhandle om frigivelse av de danske KZ-fangene mot krigens slutt. *OY-DIZ* blir ansett av Danmarks Flymuseum å være museets flaggskip. Flyet er restaurert i dets originale farger fra krigen med Røde Kors-symboler etter at flyet styrtet i 1970 under en oppvisning. Det andre flyet *OY-DZU* forble i tjeneste inntil midten av 1960-årene.

Spesifikasjoner
---------------

Det andre KZ IV-fly ved Hannover lufthavn i 1964. Det dobbelte haleror sees tydelig.
* Besetning: To piloter
* Kapasitet: To bårer og to leger
* Lengde: 9,80 meter
* Vingespenn: 16,00 meter
* Vingeareal: 29, 0 m2
* Vekt (tom): 1 378 kg
* Vekt (lastet): 2 100 kg
* Motorer: 2 x de Havilland Gipsy Major, 108 kW (145 hk) hver
* Maksimum hastighet: 215 km/t
* Rekkevidde: 850 km
* Maks flyhøyde: 4 500 meter

Referanser
----------

1. ↑  Balous, Miroslav. SAI KZ-IV. Letectví a kosmonautika. 2002, kull 78. tall 18, s. 38.

Litteratur
----------

* Taylor, Michael J. H. (1989). *Jane's Encyclopedia of Aviation*. London: Studio Editions. s. 563.
* Simpson, R. W. (1995). *Airlife's General Aviation*. Shrewsbury: Airlife Publishing. s. 348–49.

Eksterne lenker
---------------

* (en) SAI KZ IV – kategori av bilder, video eller lyd på Commons Rediger på Wikidata
* Danmarks Flymuseum hjemmeside om KZ IV
* airwar.ru (Уголок неба)
**Maud Kristin Gjeruldsen Bugge** (født 24. november 1962) er en norsk glasskunstner og maler. 

Maud Bugge arbeider som designsjef og kunstnerisk leder ved Hadeland Glassverk på Jevnaker og Porsgrunds Porselænsfabrik i Porsgrund. Hun begynte som designer i Hadeland Glassverk 1989 og ble designsjef i 1994. Hun har hovedfag fra Institutt for Keramikk ved Statens håndverks- og kunstindustriskole. 

Hun er blant annet kjent for å kombinere teknikker og å ha en leken form uten for stramme linjer. Det er likevel en viss nordisk renhet i produktene hun utarbeider og klassiske teknikker ligger ofte til grunn. Vridd optikk, spunnede tråder og luftbobler kombineres for å skape det rette produktet og Maud Bugge er også kjent for å samarbeide med andre kunstnere og kunstuttrykk for å få det resultatet hun ønsker. 

Bugge er opprinnelig skolert i et annet materiale - leire, men glassdesign ble primærlidenskapen da hun først kom i kontakt med glass. Selv om Bugge har lagt keramikken på hylla, utfolder hun seg fremdeles som bildekunstner. Stunden alene ved staffeliet er fruktbar. Der skaper hun uttrykk som hun siden utvikler til dekor på glassene.

Design fra Hadeland
-------------------

Hun har vært pådriver og ansvarlig for en rekke kjente merkevarer fra Hadeland Glassverk og under nevnes noen:

* Arctic
* Ice
* Brilliant
* Aqua
* Wave
* Lobelia
* Jupiter
* Hjerte
* Tricolore
* Space
* Vinserien Odyssé - i samarbeid med Toralf Bølgen og Harald Broch
* Augustin - i samarbeid med Espen Smith

### Utsmykning

Hadeland Glassverk er mest kjent for glass, vaser og andre glassprodukter, men leverer også spesialdesignet utsmykning til bedrifter og organisasjoner. Maud Bugge har vært hovedansvarlig for designet av fleste slike leveranser de siste 25 år og under nevnes et utvalg:

* Ringerike sykehus - en 45 meter lang glasskorridor med mye lokal symbolikk. Flere av utsmykningens glasselementer har sandblåste tekstelementer og sitater fra norske folkeeventyr
* Norsk Industri - "en blå drøm" - utsmykning bestående av nærmere 3000 håndblåste glasskuler
* Tomra - verdiutsmykning til hovedkontor og verdistatuett til ansatte
* Bryn kirke - bønnebord og bibelbord med liturgiske symboler
* Grymyr kirke - glasskors med belysning

Priser
------

* Merket for god design for vinserien Brilliant i 1996 gitt av Norsk Designråd
* Sølvmedalje - Talentböse i Tyskland

Utstillinger
------------

* Utstilling norsk glass i forbindelse med statsbesøk. Regi av Utenriksdepartementet og avholdt i Beijing, Abu Dhabi og Jakarta.
* Glassutstilling i Stockholm

Innkjøp
-------

Hun er blant annet innkjøpt av:

* Kunstindustrimuseet i Oslo,
* Innkjøpsfondet for norsk kunsthåndverk
* Vestlandske Kunstindustrimuseum.

Referanser
----------

1. ↑   Artists of the World Online, AKL Online kunstner-ID 42260501[Hentet fra Wikidata]
2. ↑  Personsøk hos Finnfirma.no Arkivert 16. april 2014 hos Wayback Machine.
3. ↑  Artikkel fra hjemmesiden til Bryn kirke  Arkivert 16. april 2014 hos Wayback Machine.
4. ↑  Hadeland glassverk om Maud Gjeruldsen Bugge[*død lenke*]

|  |  |
| --- | --- |
| Oppslagsverk/autoritetsdata | KulturNav
 |
**Miniserie** er en type TV-serie som har en kortere totallengde og et begrenset antall episoder, enn en det en ordinær TV-serie vanligvis vil ha. Mens TV-serier oftest lages underveis, vil en miniserie være ferdigprodusert før den sendes på TV. Slike serier vil også ofte ha litterært forelegg og ligger nærmere spillefilmen enn det ordinære TV-serier gjør. Miniserien består ikke av flere sesonger slik som TV-serien ofte gjør, men kan noen ganger ha oppfølgere (slik som miniserien *Nord og sør* og *Røtter*). En miniserie består sjelden av mer enn 15 episoder, men episodene er ofte en del lenger enn episodene til en TV-serie. Enkelte miniserier består bare av to episoder og kan ha en samlet spilletid på bare to-tre timer. Slike miniserier blir ofte lansert på video som spillefilm, som for eksempel Stephen Kings todelte serier *It* (1990) og *The Tommyknockers* (1993). 

Eksempler på kjente miniserier kan være *Gjensyn med Brideshead* (1981), *Fangarmer* (1984) , *Nord og sør* (1985), *Røtter* (1977), *Blindpassasjer* (1978), *Jeg, Claudius* (1976), *Nitimemordet* (1976), *Tsarens kurér* (1975), *Centennial* (1978), *Krigens brorskap* (2001) og *Shogun* (1980). 

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Ministeriet av alle talentene** var en britisk samlingsregjering (1806–1807) dannet av William Wyndham Grenville da han ble utnevnt til statsminister i Storbritannia 11. februar 1806 etter at William Pitt den yngre døde.

Historie
--------

A group of naked British Whig politicians, including three Grenvilles, Sheridan, St. Vincent, Moira, Temple, Erskine, Howick, Petty, Whitbread, Sheridan, Windham,and Tomline, Bishop of Lincoln, crossing the river Styx in a boat named the Broad Bottom Packet. Sidmouth's head emerges from the water next to the boat. The boat's torn sail has inscription "Catholic Emancipation" and the centre mast is crowned with the Prince of Wales feathers and motto "Ich Dien". On the far side the shades of Cromwell, Charles Fox and Robespierre wave to them. Overhead, on brooms, are the Three Fates; to the left a three-headed dog. Above the boat three birds soil the boat and politicians.James Gillray's *Charon's Båt.—eller—Spøkelser til "alle Talenter"  tar sin siste reise* (1807) karikerer ministeriets oppløsning. LordHowick ror og St. Vincent styrer.
Med landet i krig ville Grenville ta sikte på å danne en sterkest mulig regjering, og dermed inkludere de fleste ledende politikere fra nesten alle grupperinger, selv om noen tilhengere av Pitt, ledet av George Canning, nektet å bli med.

Inkludering av Charles James Fox, ble lagt til ettersom Kong George III tidligere hadde vært sterkt fiendtlig innstilt til Fox. Men Kongens vilje til å sette til side tidligere fiendskap for hensynet til nasjonal enhet, oppmuntret også mange andre til å delta i eller støtte en regjering. Ministeriet hadde en ganske progressiv agenda, mye av dette var arvet fra Pitt.

Ministeriet av alle talenter hadde relativt liten suksess, da det ikke greide å få til den etterlengtede freden med Frankrike (krigen fortsatte i nesten et nytt tiår). Det avskaffet slavehandelen i England i 1807 før det ble oppløst på grunn av spørsmålet om katolsk frigjøring.

Det ble etterfulgt av den andre regjeringen Portland i 1807, ledet av William Cavendish-Bentinck, 3. Hertug av Portland.

Annen bruk av begrepet
----------------------

Begrepet har siden blitt brukt i politikken for å beskrive en administrasjon med medlemmer fra mer enn en part eller en ikke-koalisjonsregjeringa som har cross-party støtte på grunn av begavede og/eller ikke-partisan medlemmer. Eksempler inkluderer samlingsregjeringen som førte til at Storbritannia gjennom andre verdenskrig og den kanadiske regjeringen som vant valget i 1896.

Referanser
----------

1. ↑  Herren William Wyndham Greenville Arkivert 13. august 2009 hos Wayback Machine.
2. ↑  John Holland Rose (1929). *The Cambridge history of the British Empire: The Growth of the new Empire* (Google books). Cambridge University Press. s. 511.

|  |  |
| --- | --- |
| Oppslagsverk/autoritetsdata | Encyclopædia Britannica
 |
*Calder Memorial Trophy*, som hvert år utdeles til den beste rookie i NHL
**Rookie** er i mange nordamerikanske sportsgrener en betegnelse for en spiller som ennå ikke har avsluttet sitt første år på det angjeldende sportslige nivå. Uttrykket er også allment utbredt i Nord-Amerika for å beskrive en person som er ny (og dermed uerfaren) i et yrke eller i en stilling.

Ifølge Oxford English Dictionary og Merriam-Webster Online Dictionary er ordet muligens en forvanskning av det engelske ordet *recruit* (norsk: «rekrutt»). Den tidligste bruken av uttrykket i litterær sammenheng er i Rudyard Kiplings *Barrack-Room Ballads* (utgitt i 1892), hvor ordet betyr en rå rekrutt i den britiske hæren.

I mange nordamerikanske sportsgrener – som for eksempel baseball, amerikansk fotball, basketball og ishockey – deles det hvert år ut en pris, *Rookie of the Year*, til årets beste rookie.

Major League Baseball
---------------------

I Major League Baseball (MLB) anses en spiller som rookie hvis han før den angjeldende sesongen begynner oppfyller begge av de følgende to kriterier:

* Spilleren har hatt færre enn 130 *at bats* og pitchet færre enn 50 innings i MLB.
* Spilleren har vært færre enn 45 dager på et MLB-lags aktive lagliste (det ses her bort fra tid brukt på skadelisten, samt tid etter 1. september, hvor laglistene utvides resten av sesongen).

De senere år har et økende antall japanske baseballspillere fått sin debut i Major League Baseball etter å ha spilt mange år i sitt hjemland. Ifølge de offisielle regler anses disse spillerne imidlertid likevel som rookies i deres første år i MLB-ligaen. Hittil har tre japanere vunnet tittelen som *Rookie of the Year* i MLB (Hideo Nomo i 1995, Kazuhiro Sasaki i 2000 og Ichiro Suzuki i 2001).

National Hockey League
----------------------

I National Hockey League (NHL) anses en spiller som rookie til og med sesongen hvor han spiller sin 25. NHL-kamp. Han kan dermed i teorien anses som rookie i 25 sesonger dersom han bare spiller én NHL-kamp i året! Årets rookie vinner det såkalte Calder Memorial Trophy. Spilleren må imidlertid i tillegg til kravet om antall kamper også være under 26 år gammel for å komme i betraktning til trofeet. Aldersbegrensningen ble innført etter at trofeet i 1990 ble vunnet av Sergei Makarov, som da var 31 år gammel. Makarov fikk først i en relativ sen alder lov til å forlate Sovjetunionen for å spille i NHL.

Se også
-------

* Amatør, en som gjør noe fordi en liker det, til forskjell fra en profesjonell som lever av det
* Newbie, en nybegynner

Referanser
----------

1. ↑  «Definition of rookie». Merriam-Webster Online Dictionary. Besøkt 16. august 2012.
2. ↑  Simpson, John, og Weiner, Edmund, (red.) (1989). *Oxford English Dictionary* (2. utgave utg.). Clarendon Press. ISBN 0-19-861186-2. CS1-vedlikehold: Flere navn: forfatterliste (link)
Trashigang i mørkeblått
**Trashigang** (eller *Tashigang*) er et av de 20 dzongkhag (fylkene) i Bhutan, og det aller østligste.

De fleste innbyggerne i Trashigang tilhører folkegruppen Sharchop, som betyr «østboere» på Dzongkha. Sharchop antas å være av blandet indisk og Tibetansk opprinnelse, mens majoritetsgruppen Ngalop som bor i sentrl- og vest-Bhutan er av overveiende tibetansk opprinnelse. 

Fylkeshovedstaden er **Trashigang**, andre byer er **Radhi** og **Phongmey**. Poteter og grønnsaker er de viktigste salgsvarene fra landbruket, men fylket produserer også ris, lavendel, mais, hvete og sennep. 

Selv om det er lite bymessig, har fylket den tetteste befolkningen i landet. Dette var en gang et ledd i en viktig handelsrute mellom Assam og Tibet, og den viktigste ruten for handel mellom Bhutan og India går gjennom fylket. Markedene ligger i nabofylket Samdrup Jongkhar.

Sherubtse College, det opphavelige college i Royal University of Bhutan, etablert i 1964, ligger i Trashigang.

Reisemål
--------

Mange pakketurer til Bhutan omfatter en reise fra Thimpu til Trashigang, selv om reisen tar 17 timer langs hovedveien i landet.

Trashigang dzong ble bygd så tidlig som i 1659, til forsvar mot tibetanske angrep. Det ligger høyt og fritt i landskapet. 

Gom Kora 28 km fra fylkeshovedstaden er et gammelt *lhakhang* (tempel), kjent for sin steinhage, hvor det er bevart et hellig fottrinn etter Guru Rinpoche.

Gewog
-----

Trashigang består av 16 underdistrikt *gewog*:

* Bartsham Gewog
* Bidung Gewog
* Kanglung Gewog
* Kangpara Gewog
* Khaling Gewog
* Lumang Gewog
* Merak Gewog
* Nanong Gewog
* Phongmey Gewog
* Radhi Gewog
* Sakten Gewog
* Samkhar Gewog
* Shongphu Gewog
* Thrimshing Gewog
* Uzorong Gewog
* Yangneer Gewog
* of Wamrong[*død lenke*]

Eksterne lenker
---------------

* Trashigang Dzongkhag[*død lenke*]
* Bhutan Portal Arkivert 24. mai 2006 hos Wayback Machine. offisiell informasjon
* Chhundu.com.bt
* art.com[*død lenke*] bilde av Trashigang dzong
* joeenglander.com bilde av Trashigang dzong
* joeenglander.com bilde fra Trashigang

| * v
* d
* r
Dzongkhag (fylker) i Bhutan |
| --- |
| Bumthang **·** Chukha **·** Dagana **·** Gasa **·** Haa **·** Lhuntse **·** Mongar **·** Paro **·** Pemagatshel **·** Punakha **·** Samdrup Jongkhar **·** Samtse **·** Sarpang **·** Thimpu **·** Trashigang **·** Trashiyangtse **·** Trongsa **·** Tsirang **·** Wangdue Phodrang **·** Zhemgang | Bhutans flagg |
| ISO 3166-2:BT |

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Marit Anne Hauan** (født 20. januar 1955) er en norsk forfatter og direktør ved Tromsø Museum. 

Hauan er utdannet folklorist fra Universitetet i Bergen høsten 1984 med avhandlinga *Læstadianer og runer – en nordnorske folkemedisiner i dag*. Hun har publisert en rekke artikler i tidsskrift og antologier samt boka *Ny-Ålesund fortellinger fra gruveliv på Svalbard*. Hennes forskningsfelt er fortelletradisjon og fortellingers rolle i konstitueringen av identitet, maskulinitet og regionalitet, samt folketro og kulturarv i regionale kontekster. Hun var redaktør for tidsskriftet Tradisjon fra 1996 – 2001, medlem av Editorial board for Acta Borealia, Nordic journal of circumpolar societies 2003 – , samt redaktør for *Nordnorsk kulturhistorie*, et tobinds verk som utkom i 1994 som ble belønnet med Brageprisen.

Verv
----

Hauan var prosjektleder i forskergruppa «Dømt til å velge fritt?» Refleksivitet og hverdagskultur og NUFF – Nordiske Ung Folk Forskere 1998-2001. Fra 2003 til 2008 var hun medlem av styringsgruppen for kvensk forskning, Norges forskningsråd / Universitetet i Tromsø. Fra 1999 til 2003 var hun medlem av Den nasjonale polarforskningskomite, og medlem av universitetsstyret ved Universitetet i Tromsø 1999-2001. Hun er i dag medlem av NESH -Den nasjonale etiske komité for samfunnsvitenskap og humaniora. UHR-Museumsutvalg, styret for MUSIT samt styret i Buktafestivalen.

Litteratur
----------

* (no) Publikasjoner av Marit Anne Hauan i forskningsdokumentasjonssystemet CRIStin
* (no) Publikasjoner av Marit Anne Hauan i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** CRIStin
 |